ADVANC แกร่งกว่าตลาด! บวก2% รับผลงานไตรมาส 2 ดีเกินคาด โบรกฯอัพคำแนะนำ “ซื้อ” เป้า 229 บ.
ADVANC เด้งกว่า 2% รับผลงานไตรมาส 2 ดีกว่าคาด โบรกฯอัพคำแนะนำ "ซื้อ" เป้า 229 บ. ล่าสุด ณ เวลา 10.38 น. อยู่ที่ 211 บาท บวก 5 บาท หรือ 2.43% สูงสุดที่ 212 บาท ต่ำสุดที่ 205 บาท ด้วยมูลค่าซื้อขาย 703.21 ล้านบาท
ADVANC เด้งกว่า 2% รับผลงานไตรมาส 2 ดีกว่าคาด โบรกฯอัพคำแนะนำ "ซื้อ" เป้า 229 บ.
6 ส.ค. 2562

ผู้สื่อข่าวรายงานว่า ราคาหุ้น บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ล่าสุด ณ เวลา 10.38 น. อยู่ที่ 211 บาท บวก 5 บาท หรือ 2.43% สูงสุดที่ 212 บาท ต่ำสุดที่ 205 บาท ด้วยมูลค่าซื้อขาย 703.21 ล้านบาท ขณะที่ดัชนีตลาดหุ้นไทยโดยรวมลบ 0.41% ทั้งนี้ ราคาหุ้น ADVANC ปรับตัวขึ้น หลังวานนี้ (5 ส.ค.) รายงานผลการดำเนินงานประจำไตรมาส 2/62 มีกำไรดีกว่าที่ตลาดคาดการณ์ไว้

โดย บล.ซีจีเอส-ซีไอเอ็มบี (ประเทศไทย) ระบุในบทวิเคราะห์ว่า กำไรปกติในไตรมาส 2/62 เติบโต 7% เมื่อเทียบจากไตรมาสก่อน ดีกว่าที่บล.ซีจีเอส-ซีไอเอ็มบี (ประเทศไทย) และตลาดคาดไว้ 5.4%/9.5% จากรายได้ที่แข็งแกร่ง โดย ARPU เติบโต 4% qoq จากการที่บริษัทได้ยกเลิกการนำเสนอโปรโมชั่นไม่จำกัดดาต้า และการแข่งขันที่เบาลง
ดังนั้นจึงปรับคำแนะนำขึ้นเป็น ซื้อ ด้วยราคาเป้าหมายที่สูงขึ้นที่ 229 บาท (8.9% WACC, 2.0% LTG) จากที่บล.ซีจีเอส-ซีไอเอ็มบี (ประเทศไทย) ได้ปรับประมาณการ EPS ขึ้น 3-5%